CELEX: C2007/082/25
Language: da
Date: 2007-04-14 00:00:00
Title: Sag C-16/07 P: Appel iværksat den 22. januar 2007 af Marguerite Chetcuti til prøvelse af dom afsagt den 8. november 2006 af Retten i Første Instans (Fjerde Afdeling) i sag T-357/04, Chetcuti mod Kommissionen

14.4.2007   
            
            
               DA
            
            
               Den Europæiske Unions Tidende
            
            
               C 82/13
            
         Appel iværksat den 22. januar 2007 af Marguerite Chetcuti til prøvelse af dom afsagt den 8. november 2006 af Retten i Første Instans (Fjerde Afdeling) i sag T-357/04, Chetcuti mod Kommissionen
   (Sag C-16/07 P)
   (2007/C 82/25)
   Processprog: fransk
   Parter
   
      Appellant: Marguerite Chetcuti (ved avocat M.-A. Lucas)
   
      Den anden part i appelsagen: Kommissionen for De Europæiske Fællesskaber
   Appellanten har nedlagt følgende påstande
   
               —
            
            
               Ophævelse af den af De Europæiske Fællesskabers Ret i Første Instans (Fjerde Afdeling) afsagte dom af 8. november 2006 i sag T-357/04, Chetcuti mod Kommissionen.
            
         
               —
            
            
               Der gives appellanten medhold i de for Retten nedlagte påstande, hvorefter:
               
                           —
                        
                        
                           den af udvælgelseskomitéen for udvælgelsesprøven trufne afgørelse af 22. juni 2004 om på grundlag af punkt III i meddelelsen om udvælgelsesprøve KOM/PA/04 af 6. april 2004 ikke at imødekomme sagsøgerens ansøgning, annulleres
                        
                     
                           —
                        
                        
                           de retsakter, der fulgte efter udvælgelsesproceduren, bl.a. listen over ansøgere, som opfyldte de betingelser, der var fastsat i den af udvælgelseskomitéen udarbejdede meddelelse om udvælgelsesprøven, Kommissionens afgørelse, som på baggrund heraf fastsætter antallet af stillinger, der skal besættes, listen over egnede ansøgere, som blev fastsat af udvælgelseskomitéen ved afslutningen af dennes arbejde, og de afgørelser om ansættelse, der er vedtaget af ansættelsesmyndigheden på baggrund heraf, annulleres.
                        
                     
                           —
                        
                        
                           Kommissionen tilpligtes at betale sagens omkostninger.
                        
                     
         Søgsmålsgrunde og væsentligste argumenter
   Appellanten har fremført et eneste anbringende til støtte for appellen, nemlig at Retten har tilsidesat begrebet intern udvælgelsesprøve som omhandlet i artikel 4 og 29, stk. 1, litra b), i tjenestemandsvedtægten, i den version, der var gældende ved offentliggørelsen af meddelelsen om udvælgelsesprøven, samt det formål, der er tillagt ansættelsen ved vedtægtens artikel 27 og 4, stk. 1, og tilsidesat ligebehandlingsprincippet eller i det mindste begrundelsespligten.
   Appellanten har med dette anbringende nærmere bestemt anført, at det følger af Domstolens og Rettens praksis, at udtrykket »udvælgelsesprøve inden for institutionen «vedrører alle de personer, der gør tjeneste ved institutionen som følge af et offentligretligt arbejdsforhold, herunder hjælpeansatte, og at Retten har tilsidesat denne retspraksis samt rækkevidden af udtrykket »intern udvælgelsesprøve «ved at fokusere på hovedformålet med udvælgelsesprøven, defineret på grundlag af subjektive kvalifikationer, snarere end på selve karakteren heraf, defineret i forhold til de objektive betingelser for adgang til udvælgelsesprøven, som er fastsat i meddelelsen om udvælgelsesprøven.
   Appellanten har dernæst anført, at det er uomtvistet, at ansættelsesmyndigheden råder over et vidt skøn, når den i meddelelsen om udvælgelsesprøven præciserer adgangsbetingelserne hertil, og at denne beføjelse altid bør udøves i forhold til de krav, der stilles i forbindelse med de stillinger, der skal besættes, og tjenestens interesse, hvorfor påstanden om, at hjælpeansatte er udelukket med den begrundelse, at disse til forskel fra tjenestemænd og midlertidigt ansatte ikke ved deres første ansættelse har skullet godtgøre, at de opfylder de højeste krav til kvalifikationer, indsats og integritet, ikke kan godtages. Godtgørelsen af sådanne krav bør nemlig følge udelukkende af beståelsen af de stopprøver og udvælgelsesprøver, der er fastsat i meddelelsen om udvælgelsesprøven. Det samme gælder i øvrigt for godtgørelsen af evnen til at bestride de ledige stillinger.
   Subsidiært har appellanten endelig anført, at den anfægtede dom er mangelfuldt begrundet, idet Retten ikke har behandlet appellantens argument om, at der i meddelelsen om udvælgelsesprøven foreligger en uoverensstemmelse, eftersom sidstnævnte tilsyneladende udelukker ansøgninger fra hjælpeansatte, men ved beregningen af erhvervserfaring medtager den erhvervserfaring, der er erhvervet som hjælpeansat i visse ansættelsesgrupper.